Абел Гезевіч Аганбегян

Абе́л Гезевіч Аганбегя́н (; нар. 8 кастрычніка 1932, Тыфліс) — савецкі і расійскі эканаміст, доктар эканамічных навук (1963), член-карэспандэнт АН (1964), акадэмік АН СССР (1974), рэктар Акадэміі народнай гаспадаркі пры Урадзе РФ (1989—2002).

У гады перабудовы быў саветнікам генеральнага сакратара ЦК КПСС М. С. Гарбачова па пытаннях эканомікі.

 Адукацыя і навуковая кар’ера 
Нарадзіўся ў армянскай сям’і. Скончыў Маскоўскі дзяржаўны эканамічны інстытут (1955). Член КПСС (з 1956 г.). Працаваў у Дзяржаўным камітэце Савета Міністраў СССР па пытаннях працы і заработнай платы (1956—1961). У 1961 годзе стаў супрацоўнікам Інстытута эканомікі і арганізацыі прамысловай вытворчасці Сібірскага аддзялення Акадэміі навук СССР, праз два гады атрымаў ступень доктара эканамічных навук, яшчэ праз год — званне члена-карэспандэнта АН СССР, а ў 1964 годзе ў 32 гадоў стаў дырэктарам гэтага інстытута і заставаўся ў гэтай пасадзе да 1984 года. Потым — акадэмік-сакратар Аддзяленні эканомікі АН СССР. З’яўляўся старшынём бюро секцыі прапаганды эканамічных ведаў пры кіраванні Усесаюзнага грамадства «Веды». З’яўляўся галоўным рэдактарам часопіса «ЭКА», членам рэдкалегіі часопіса «Навука і жыццё». Адзін з заснавальнікаў эканамічнага факультэта Новасібірскага дзяржаўнага ўніверсітэтаБиография Абела Гезевича Аганбегяна . Быў рэктарам АНХ пры Урадзе РФ (1989—2002), а пазней кіруючым кафедрай «Эканамічная тэорыя і палітыка» АНГ пры Урадзе РФ (з 2002 г.). Член акадэмічнага савета Акадэміі РФЦА.

Ганаровы член Венгерскай АН (1988), замежны член Балгарскай АН (1986), член-карэспандэнт Брытанскай акадэміі (1988), ганаровы прафесар Санкт-Пецярбургскага ўніверсітэта кіравання і эканомікі.

Узнагароджаны медалём імя Лявонцьева (2004).

 Манаграфіі 
 Заработная плата в СССР, М., 1959 (совместно с В. Ф. Майером);
 Что, Где, Почему: школьникам об экономике. М.: Просвещение, 1981 (в соавторстве с Д. Д. Москвиным);
 Научно-технический прогресс и ускорение социально-экономического развития. М.: Экономика, 1985;
 Экономика станет чуткой к обновлению. М.: Новости, 1986;
 Советская экономика — взгляд в будущее. М.: Экономика, 1988;
 В первом эшелоне перестройки. Новосибирск, 1989;
 Социально-экономическое развитие России // Экономика и организация промышленного предприятия. Январь 2004;
 Кризис: Беда и шанс для России. АСТ, Астрель, Харвест, 2009.
 Экономика России на распутье… Выбор посткризисного пространства / М.: АСТ: Астрель; Владимир: ВКТ, 2010.

 Літаратура 
 Кто есть кто в России и ближнем зарубежье. — М.: Новое время, 1993.

 Спасылкі 

 Советская децентрализация: речь А. Г. Аганбегяна на конференции Совета Мировых Дел (World Affairs Council) ЦРУ, 28 августа 1991 года.

Катэгорыя:Эканамісты СССР
Катэгорыя:Эканамісты Расіі
Катэгорыя:Замежныя члены Балгарскай АН
Катэгорыя:Ганаровыя члены Венгерскай АН
Катэгорыя:Члены-карэспандэнты Брытанскай акадэміі
Катэгорыя:Члены КПСС
Катэгорыя:Дактары эканамічных навук